19. listopada u Domovinskom ratu

**Domovinski rat po nadnevcima**: 19. listopada u Domovinskom ratu.

- Nakon sve učestalijih miniranja, minirana i Splitska pruga između eljezničkih stanica Kosovo i Siverić.

- Izvlačeći ranjene iz Vukovara, humanitarni konvoj naletio na dvije mine koje su ranile dvije medicinske sestre.

- Nakon formiranja športske postrojbe u Hrvatskoj vojsci, osnovana i umjetnička postrojba.

**- Mađarska izdala službeno priopćenje izražavajući zabrinutost stanjem na mađarsko-srpskoj granici i odnosom prema mađarskoj manjini u Hrvatskoj.**

**- Naredbom predsjednika Republike Hrvatske dr. Franje Tuđmana demobilizirano 40.000 pripadnika rezervnog sastava Hrvatske vojske.**

- Hrvatska vojska ušla u Cavtat.

- U Slavonskom Brodu protekao 200-ti dan neprekidne opće opasnosti.

- Unatoč zamjeni časničkog kadra UNPROFOR-a, nastavljaju se progoni Hrvata iz Baranje.

- U Novom Travniku sukobile se postrojbe Hrvatskog vijeća obrane i Oružanih snaga BiH.

- Prvi hrvatski veleposlanik u Rusiji Niko Bezmalinović predao u Moskvi vjerodajnice.

- Ćosić i Izetbegović na sastanku u Ženevi zajedničkom izjavom priznali nepovredivost postojećih granica.

- U Njemačke luke Hamburg, Bremen i Brake uplovljuju brodovi iz Srbije i Crne Gore pod malteškom zastavom, što je kršenje embarga UN protiv ostatka Jugoslavije, javlja TV-mreža WDR.

- Slovenci prosvjeduju protiv smještaja 1.500 izbjeglica, Hrvata iz središnje Bosne, u turističko naselje Pineta u istarskom Novigradu slovenskog vlasnika.

**- Pripadnici Armije BiH oružano su napali Hrvate sela Kopijari (općina Vareš) i brutalno ubili 6 Hrvata.**

- Iz Sabirnog centra u Gabeli oslobođeno više od 700 zatočenih Muslimana, uglavnom vojnih obveznika, od kojih je 180 odlučilo ostati u Čapljini, dok im preko Crvenog križa ne stignu dokumenti za odlazak u zemlje Europe, javlja HINA.

- Prema dogovoru Hrvata i Muslimana u BiH o procesu oslobađanja zatočenika, ovih bi dana proces zamjene trebao obuhvatiti 6.000 ljudi, javlja HINA.

- Predsjednik Tuđman primio u Zagrebu američkog veleposlanika P. Galbraitha, razgovarano o reintegraciji UNPA područja u Hrvatskoj.

- U New Yorku održan sastanak kontaktne skupine, na kojem se raspravljalo o ukidanju embarga na dopremu oružja Vladi BiH, moguće pripremanje "paketa" za rješenje problema Hrvatske, te pitanje daljeg mogućeg ublažavanje sankcija "SR Jugoslaviji."

- Osobni izaslanik dr. Tuđmana, veleposlanik u Ministarstvu vanjskih poslova Republike Hrvatske dr. Slobodan Lang postavio kamen-temeljac za novu zgradu bolnice u Novoj Biloj.

- Prema izvješću UNPROFOP, postrojbe vojske bosanskih Muslimana počele veliku ofenzivu na položaje bosanskih Srba na crti bojišta zapadno od Sarajeva.

- Britanski general Michael Rose zapovjednik UNPROFOR-a, za BiH, zaprijetio da će povući "plave kacige" iz demilitarizirane zone na planini Igman, ako vojnici Armije BiH ne napuste to područje.

- Sjedinjene Američke Države spremne jednostrano ukinuti embargo na isporuku oružja za BiH, ako Ujedinjeni narodi to odbiju učiniti.

- Predsjednik Tuđman primio u Zagrebu, u odvojenim posjetima, pomoćnika državnog tajnika SAD Richarda Holbrookea i prvog zamjenika ministra vanjskih poslova Ruske Federacije Igora Ivanova.

- U Prijedoru i još nekim gradovima u sjevernoj Bosni pod srpskom kontrolom Muslimani su prisiljeni nositi bijele poveze na rukavima, a njihove su kuće označene bijelom bojom, rekao novinarima u Zagrebu zamjenik američkog državnog tajnika za humanitarna pitanja John Shattuck.

- Hrvatska sudjelovala kao promatrač na **summitu nesvrstanih u Kolumbiji**. Hrvatska delegacija, na čelu s potpredsjednikom Vlade i ministrom vanjskih poslova dr. Matom Granićem **potpisala uspostavu diplomatskih odnosa s Obalom Bjelokosti, Kostarikom, Etiopijom, Kenijom i Nepalom**.

- Nekoliko pješačkih bataljuna Vojske Jugoslavije, sastavljenih uglavnom od pripadnika rezervnog sastava specijalnih postrojbi, prešlo ovih dana u Baranju, a oko Vukovara se izgrađuju fortifikacije za ukopavanje vojske, a isto je primijećeno i na teritoriju "SRJ", piše beogradska "Naša borba".

- U Daytonu će početi 31. listopada posredni pregovori o BiH, a vodit će ih Richard Holbrooke.

- Glavni saveznici Hrvatske - Njemačka i SAD - **vrše pritisak na Zagreb kako bi na račun Hrvatske skrpali kakav-takav mir** u Bosni i tako riješili za Zapad neugodan i mučan problem, piše "Večernji list".

- U Zadru počelo suđenje 25-orici optuženih za ratni zločin počinjem 18. studenog 1991. godine u Škabrnji, kada su masakrirana 43 mještana ovog sela zadarskog zaleđa.

- Slovenski premijer dr. Janez Drnovšek pisao hrvatskom kolegi Nikici Valentiću kako bi se pronašlo rješenje kojim bi Slovenija dobila cijeli Piranski zaljev.

- Na cesti Sarajevo-Mostar, u Vrapčićima napadnut od muslimanskih ekstremista dubrovački biskup msgr. Želimir Puljić, dok se vraćao s godišnje Skupštine Hrvatskoga kulturnog društva Napredak, održane u Sarajevu.

## Izvori

* Hrvatski informativni centar *Hrvatski spomenar: 11. listopada - 20. listopada*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.